સામગ્રી: ભારતીય વાયુસેનાની એક ટીમ ગુરુવારે સવારે પ્લેન જ્યાં ક્રેશ થયું તે જગ્યાએ પહોંચી હતી. ટીમને ત્યાં કોઈ જીવિત વ્યક્તિ મળી નહીં. 

વાયુસેનાને 13 મૃતદેહો અને વિમાનનું બ્લેકબોક્સ મળી આવ્યું છે. 

વાયુસેનાએ ટ્વીટ કરીને જાણકારી આપતા કહ્યું કે 8 સભ્યોની એક ટીમ આજે સવારે દૂર્ઘટનાના સ્થળે પહોંચી છે. વાયુસેનાને દુ:ખ છે કે AN-32માં સવાર લોકોમાંથી કોઈ જીવિત મળ્યું નથી. 

મંગળવારે અરુણાચલ પ્રદેશમાંથી AN-32 ઍરક્રાફ્ટનો કાટમાળ મળી આવ્યો હતો. 

Twitter કન્ટેન્ટ પૂર્ણ, 1

આ માલવાહક વિમાને 3 જૂનના રોજ બપોરે 12.27 વાગ્યે આસામના જોરહાટથી ઉડાન ભરી હતી અને એક વાગ્યે તેની સાથેનો સંપર્ક તૂટી ગયો હતો. 

વાયુસેના જોરહાટ અને અરુણાચલ પ્રદેશના મેચુકાના વચ્ચે ઈસરોની મદદથી વિમાનની શોધખોળ કરી રહી હતી. 

શોધખોળ અભિયાનમાં વિશેષ ઑપરેશનમાં ઉપયોગમાં લેવામાં આવતાં ઍરક્રાફ્ટ C-130, AN-32s, MI-17 હેલિકૉપ્ટર અને ભારતીય સેનાનાં કેટલાંક આધુનિક હેલિકૉપ્ટર પણ સામેલ હતાં. 

AN-32 વિમાન ભારતીય સેનાની આધુનિક ટૅક્નૉલૉજીથી સજ્જ છે. જેથી તેના ગાયબ થવા પર અનેક લોકો હેરાન હતા. 

AN-32ને ત્રણ હજાર કલાક સુધી ઉડાડવાનો અનુભવ ધરાવનારા એક નિવૃત વરિષ્ઠ અધિકારીએ બીબીસી સંવાદદાતા જુગલ પુરોહિતને જણાવ્યું હતું કે આ વિસ્તારમાં આકાશમાંથી માત્ર નદીઓ દેખાય છે. 

તેમણે કહ્યું, "આ વિસ્તાર જંગલોથી ઢંકાયેલો છે. AN-32 ખૂબ જ મોટું છે પરંતુ કોઈ સંકેત વિના તેના વિશે માત્ર અનુમાન જ લગાવી શકાય."

કેવી રીતે થઈ હતી શોધખોળ? 

વિમાન ગુમ થયું હતું તે પ્રવાસનો માર્ગ

AN-32ને શોધવામાં લાગેલા C-130J, નેવીના P8I, સુખોઈ જેવાં વિમાનો દિવસ-રાત અનેક પ્રકારની જાણકારી એકઠી કરી રહ્યાં હતાં. 

ભારતીય વાયુસેનાના કહેવા મુજબ ક્રેશની સંભવિત જગ્યાએથી ઇન્ફ્રારેડ અને લોકેટર ટ્રાન્સમીટરના સંકેતોને નિષ્ણાતો પકડવાની કોશિશ કરી રહ્યા હતા. 

તસવીરો અને ટેક્નિકલ સિગ્નલના આધારે કેટલીક ખાસ જગ્યાઓએ ઓછી ઊંચાઈ પર હેલિકૉપ્ટર લઈ જવામાં આવી રહ્યાં હતાં. 

જોકે, ઉપરથી માત્ર તેઓ જમીન પર શોધખોળ કરી રહેલી ટીમ સાથે તાલમેલ કરી શકતાં હતાં. 

એક પૂર્વ અધિકારીએ બીબીસીને જણાવ્યું હતું, "સૌથી છેલ્લે વિમાન જે જગ્યાએ હતું, ત્યાંથી અમારી શોધખોળ શરૂ થાય છે જે બાદ તેનો વિસ્તાર વધે છે."

AN-32નું મહત્ત્વ શું છે? 

ભારતીય વાયુસેના માટે AN-32 માત્ર વિમાન જ નથી. તે એક એવું વિમાન છે જે વાયુસેના માટે ખાસ રીતે બનાવવામાં આવ્યું હતું. 

વાયુસેનાના...\nઅગાઉની સામગ્રીનો સારાંશ નીચે મુજબ કરી શકાય છે:
3 જૂનના રોજ ક્રેશ થયેલા ભારતીય વાયુસેનાના AN-32 ઍરક્રાફ્ટમાં સવાર 13 લોકોમાંથી એક પણ વ્યક્તિ બચી નથી.